בזכרי על משכבי
בזכרי על משכבי; זדון ליבי ואשמיו; אקומה ואבואה; אל בית אלוהי והדומיו; ואומר בנשאי עין; בתחנוני אלי שמיו; ניפלה נא ביד אדוני; כי רבים רחמיו; לך אלי צור חילי; מנוסתי בצרתי; בך שברי ותקוותי; אילותי בגלותי; לך כל משאלות ליבי; ונגדך כל תאוותי; פדה עבד לך צועק; מיד רודיו וקמיו; ניפלה נא ביד אדוני; כי רבים רחמיו; ענני אדוני ענני; בקראי מן המצר; ויוודע בעמים; כי ידך לא תקצר; ואל תבזה ענות עני; צועק מתגרת צר; אשר פשעיו לך מודה; ומתוודה על עלומיו; ניפלה נא ביד אדוני; כי רבים רחמיו; מה יתאונן ויאמר; מה ידבר ויצטדק; יציר חומר אשר תשוב; גוויתו כאבק דק; מה יתן לך האדם; כי ירשע וכי יצדק; הלא מיליו ומיפעליו; כתובים בספר ימיו; ניפלה נא ביד אדוני; כי רבים רחמיו; ניפלה נא ביד אדוני; כי רבים רחמיו; 